Ο **Μάρτσιν Γιάνους Γκόρτατ** (πολωνικά: Marcin Janusz Gortat‎), (Λοτζ, 17 Φεβρουαρίου 1984) είναι Πολωνός πρώην επαγγελματίας καλαθοσφαιριστής, ο οποίος αγωνιζόταν ως σέντερ. Αγωνίστηκε για δώδεκα χρόνια στο ΝΒΑ σε τέσσερις ομάδες.

Πρώιμη ζωή και σταδιοδρομία
---------------------------

Ως παιδί, ο Γκόρτατ συμμετείχε στο ποδόσφαιρο και στο στίβο, όπου αγωνιζόταν στο άλμα εις ύψος. Ο πατέρας του, Γιάνους Γκόρτατ, ήταν Πολωνός πυγμάχος και χάλκινος ολυμπιονίκης στην κατηγορία ελαφρών βαρών κατά τη διάρκεια των Ολυμπιακών Αγώνων του του 1972 και του 1976 και η μητέρα του Αλίτσια Γκόρτατ, εκπροσώπησε την Εθνική Πολωνίας στην πετοσφαίριση. Έχει έναν μεγαλύτερο αδελφό, το Ρόμπερτ, ο οποίος είναι επίσης πυγμάχος. 

Μεγάλωσε στο Λοτζ (σωστή προφορά: *Γουντς*), μαζί με τον αδελφό του Φίλιπ. Αποφοίτησε από την Τεχνική Σχολή του Λοτζ. Εκτός από την πολωνική γλώσσα, μιλάει άπταιστα αγγλικά, γερμανικά και σερβικά. 

Ξεκίνησε τη σταδιοδρομία του στη ΛΚΣ Λοτζ και στη συνέχεια έπαιξε για τρεις σεζόν στη RheinEnergie Cologne στο Πρωτάθλημα Γερμανίας, με την οποία κέρδισε το εγχώριο πρωτάθλημα το 2006 και έπαιξε στην Ευρωλίγκα 2006-07, για πρώτη φορά στην ιστορία της ομάδας. Μετά τη επιλογή του στην 57η θέση του NBA ντραφτ 2005 από τους Φοίνιξ Σανς (με τα δικαιώματά του να ανταλλάσονται αργότερα στους Ορλάντο Μάτζικ), ο Γκόρτατ επέλεξε να συνεχίσει να παίζει στη Γερμανία μέχρι το 2007.

Σταδιοδρομία στο ΝΒΑ
--------------------

### Ορλάντο Μάτζικ (2007-2010)

Στις 2 Αυγούστου 2007, ο Γκόρτατ υπέγραψε με τους Ορλάντο Μάτζικ. Στις 20 Νοεμβρίου 2007, στάλθηκε στους Anaheim Arsenal της NBA Development League.  Ανακλήθηκε από τη D-League στις 2 Δεκεμβρίου και έκανε το ντεμπούτο του για τους Μάτζικ την 1η Μαρτίου 2008 εναντίον των Νιού Γιόρκ Νικς. Στις 16 Απριλίου του 2008, στο τελευταίο παιχνίδι των Μάτζικ για την περίοδο 2007-08, ο ελάχιστα χρησιμοποιούμενος Γκόρτατ αγωνίστηκε για 28 λεπτά  και κατέγραψε 12 πόντους και 11 ριμπάουντ, σε μία νίκη με 103-83 επί των Ουάσινγκτον Ουίζαρντς. Στις 15 Δεκεμβρίου 2008, ξεκινώντας βασικός στη θέση του τραυματία Ντουάιτ Χάουαρντ, αγωνίστηκε για 28 λεπτά  και κατέγραψε 16 πόντους και 13 ριμπάουντ. Στις 13 Απριλίου 2009, όπου ξεκίνησε και πάλι στη θέση του Χάουαρντ, αγωνίστηκε για σχεδόν 43 λεπτά και έκανε ρεκόρ καριέρας στα ριμπάουντ με 18 και είχε 10 πόντους. Στις 30 Απριλίου 2009, αγωνίστηκε για πρώτη φορά βασικός στα πλέι οφ, στον 6ο Αγώνα εναντίον των Φιλαδέλφεια 76ερς, αντικαθιστώντας το Χάουαρντ, ο οποίος ήταν τιμωρημένος λόγω των ενεργειών του στον 5ο αγώνα. Είχε 11 πόντους και 15 ριμπάουντ, καθώς οι Μάτζικ απέκλεισαν τους 76ερς με 4-2. Η πορεία των Μάτζικ στα πλέι οφ συνεχίστηκε μέχρι τους Τελικούς του NBA, κάνοντας το Γκόρτατ τον πρώτο παίκτη που γεννήθηκε στην Πολωνία και συμμετείχε στη σειρά των τελικών του πρωταθλήματος. 

Στις 8 Ιουλίου 2009, όντας ελεύθερος παίκτης με περιορισμούς, υπέγραψε ένα φύλλο προσφοράς για πέντε χρόνια έναντι 34 εκατομμύρια δολαρίων με τους Ντάλας Μάβερικς. Ωστόσο, οι Ορλάντο εμπόδισαν το Γκόρτατ να πάει στους Ντάλας, αντιπαραβάλοντας την προσφορά στις 13 Ιουλίου 2009. Ειπώθηκε πως ο Γκόρτατ ήταν «πολύ απογοητευμένος» για την παραμονή του στους Μάτζικ, αφού η συνέχιση του ως αναπληρωματικός του Χάουαρντ θα σήμαινε περιορισμένο χρόνο παιχνιδιού, ενώ η μετακίνηση του στους Μάβερικς θα σήμαινε την πιθανή συμμετοχή του στο αρχικό σχήμα.

### Φοίνιξ Σανς (2010-2013)

 Ο Γκόρτατ μάχεται για ένα ριμπάουντ κατά τη διάρκεια της θητείας του με τους Σανς. 
Στις 18 Δεκεμβρίου 2010, ανταλλάχθηκε στους Φοίνιξ Σανς μαζί με τον Βινς Κάρτερ, τον Μικαέλ Πιετρούς, μία επιλογή ντραφτ πρώτου γύρου για το 2011 (η οποία θα ήταν ο Νίκολα Μίροτιτς) και 3 εκατομμύρια δολάρια, σε αντάλλαγμα για τους Τζέισον Ρίτσαρντσον, Ερλ Κλαρκ και τον τότε πρώην παίκτη των Μάτζικ και πρώην συμπαίκτη του, Χέντο Τούρκογλου. Λόγω του ότι ο Στιβ Νας φορούσε τη φανέλα #13, που ήταν ο αριθμός που φορούσε ο Γκόρτατ στους Ορλάντο και στην Πολωνία, αποφάσισε να φορέσει το #4 για τη θητεία του στους Σανς. Κατά τη διάρκεια της πρώτης του σεζόν με τους Σανς, οι αριθμοί του αυξήθηκαν καθώς τα λεπτά του μεγάλωναν, αρχικά από τον πάγκο και στη συνέχεια ξεκινώντας ως ο βασικός σέντερ στη θέση του Ρόμπιν Λόπεζ. Κατά τη διάρκεια της θητείας του στους Φοίνιξ, συνέχισε να είναι γνωστός ως «The Polish Hammer» (Το πολωνικό σφυρί), ένα ψευδώνυμο που του δόθηκε αρχικά κατά τη διάρκεια της θητείας τους με τους Μάτζικ. 

Κατά τη διάρκεια του σύντομης σεζόν 2011-12 λόγω του λοκ άουτ, ο Γκόρτατ είχε κατά μέσο όρο 15,4 πόντους και 10 ριμπάουντ ανά αγώνα. Ήταν ο μόνος παίκτης των Σανς που ξεκίνησε και έπαιξε σε κάθε αγώνα της κανονικής περιόδου. Ήταν από τους μοναδικούς σέντερ, μαζί με τους Ντουάιτ Χάουαρντ, Άντριου Μπάινουμ και ΝτεΜάρκους Κάζινς, που είχαν μέσο όρο νταμπλ νταμπλ εκείνη τη σεζόν. Μετά την λήξη της σεζόν, ονομάστηκε στην Εθνική Πολωνίας για τον προκριματικό γύρο του Ευρωμπάσκετ 2013. Στο δεύτερο αγώνα με τη Φινλανδία σημείωσε 27 πόντους και κέρδισε 21 ριμπάουντ, για να βοηθήσει την Πολωνία να προκριθεί στο Ευρωμπάσκετ. 

Στις 7 Νοεμβρίου 2012, σκόραρε 23 πόντους, πήρε 10 ριμπάουντ και είχε 7 τάπες (ρεκόρ καριέρας), σε μία νίκη με 117-110 εναντίον των Σάρλοτ Μπομπκατς. Στα τέλη Φεβρουαρίου, υπέστη τραυματισμό στο γόνατο και έμεινε εκτός ομάδας για το υπόλοιπο της σεζόν.

### Ουάσινγκτον Ουίζαρντς (2013-2018)

 Ο Γκόρτατ το 2013. 
Στις 25 Οκτωβρίου 2013, ανταλλάχθηκε, μαζί με τους Σάνον Μπράουν, Μάλκολμ Λι και Κένταλ Μάρσαλ στους Ουάσινγκτον Ουίζαρντς, με αντάλλαγμα τον Εμέκα Όκαφορ και μία προστατευμένη επιλογή για το πρώτο γύρο του ντραφτ 2014.

Στις 27 Φεβρουαρίου του 2014, κατέγραψε 31 πόντους (ρεκόρ καριέρας) και 12 ριμπάουντ στη νίκη με 134-129, ύστερα από τρίτη παράταση, επί των Τορόντο Ράπτορς. Στις 13 Μαΐου, κατέγραψε 31 πόντους (ρεκόρ καριέρας στα πλέι οφ) και 16 ριμπάουντ, για να βοηθήσει τους Ουίζαρντς να αποφύγουν τον αποκλεισμό στον 5ο Αγώνα της σειράς του δεύτερου γύρου με τους Ιντιάνα Πέισερς. Έγινε ο πρώτος παίκτης των Ουίζαρντς με τουλάχιστον 30 πόντους και 15 ριμπάουντ σε έναν αγώνα πλέι οφ από τον Μόουζες Μαλόουν το 1987. Τελικά, οι Ουίζαρντς έχασαν στον 6ο Αγώνα της σειράς και αποκλείστηκαν με 4-2 από τους Πέισερς. 

Στις 10 Ιουλίου 2014, ο Γκόρτατ υπέγραψε ξανά με τους Ουίζαρτνς, ένα αναφερόμενο πενταετές συμβόλαιο αξίας 60 εκατομμυρίων δολαρίων. 

Στις 28 Δεκεμβρίου 2015, ονομάστηκε Παίκτης της Ανατολικής Περιφέρειας της εβδομάδας για τους αγώνες που παίχτηκαν στις 21-27 Δεκεμβρίου, κερδίζοντας τη διάκριση για πρώτη φορά στη σταδιοδρομία του. Στις 29 Φεβρουαρίου 2016, σημείωσε 13 από τους 18 πόντους του στην τέταρτη περίοδο και κέρδισε 20 ριμπάουντ (ρεκόρ καριέρας) στη νίκη των Ουίζαρντς με 116-108 επί των Φιλαδέλφεια 76ερς.

### Λος Άντζελες Κλίπερς (2018-2019)

Στις 26 Ιουνίου 2018, ανταλλάχθηκε στους Λος Άντζελες Κλίπερς με αντάλλαγμα τον Όστιν Ρίβερς. Στις 7 Φεβρουαρίου 2019, αποδεσμεύτηκε από τους Κλίπερς.

Τον Φεβρουάριο του 2020, ανακοίνωσε πως κρεμάει τη φανέλα του έπειτα από καριέρα 17 ετών.

Στατιστικά σταδιοδρομίας
------------------------

### ΝΒΑ

#### Κανονική περίοδος

| Έτος | Ομάδα | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2007–08 | Ορλάντο | 6 | 0 | 6.8 | .471 | – | .667 | 2.7 | .3 | .2 | .2 | 3.0 |
| 2008–09 | Ορλάντο | 63 | 3 | 12.6 | .569 | **1.000** | .578 | 4.6 | .2 | .3 | .8 | 3.8 |
| 2009–10 | Ορλάντο | 81 | 0 | 13.4 | .533 | .000 | .680 | 4.2 | .2 | .2 | .9 | 3.6 |
| 2010–11 | Ορλάντο | 25 | 2 | 15.8 | .543 | – | .667 | 4.7 | .7 | .3 | .8 | 4.0 |
| 2010–11 | Φοίνιξ | 55 | 12 | 29.7 | .563 | .250 | **.731** | 9.3 | 1.0 | .5 | 1.3 | 13.0 |
| 2011–12 | Φοίνιξ | 66 | 66 | 32.0 | .555 | .000 | .649 | 10.0 | .9 | **.7** | 1.5 | **15.4** |
| 2012–13 | Φοίνιξ | 61 | 61 | 30.8 | .521 | .000 | .652 | 8.5 | 1.2 | **.7** | **1.6** | 11.1 |
| 2013–14 | Ουάσινγκτον | 81 | 80 | **32.8** | .542 | **1.000** | .686 | 9.5 | **1.7** | .5 | 1.5 | 13.2 |
| 2014–15 | Ουάσινγκτον | **82** | **82** | 29.9 | .566 | .000 | .703 | 8.7 | 1.2 | .6 | 1.3 | 12.2 |
| 2015–16 | Ουάσινγκτον | 75 | 74 | 30.1 | .567 | .000 | .705 | 9.9 | 1.4 | .6 | 1.3 | 13.5 |
| 2016–17 | Ουάσινγκτον | **82** | **82** | 31.2 | **.579** | .000 | .648 | **10.3** | 1.5 | .5 | .7 | 10.8 |
| 2017–18 | Ουάσινγκτον | **82** | **82** | 25.3 | .518 | – | .675 | 7.6 | 1.8 | .5 | .7 | 8.4 |
| 2018–19 | Λ.Α. Κλίπερς | 47 | 43 | 16.0 | .532 | – | .729 | 5.6 | 1.4 | .1 | .5 | 5.0 |
| Σταδιοδρομία | 806 | 587 | 25.7 | .551 | .150 | .680 | 8.0 | 1.1 | .5 | 1.1 | 9.9 |

#### Πλέι οφ

| Έτος | Ομάδα | GP | GS | MPG | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- | --- |
| 2008 | Ορλάντο | 8 | 0 | 6.0 | **.833** | - | .000 | 1.0 | .0 | .0 | .5 | 1.3 |
| 2009 | Ορλάντο | **24** | 1 | 11.3 | .654 | - | .625 | 3.2 | .1 | .4 | .6 | 3.3 |
| 2010 | Ορλάντο | 14 | 0 | 15.1 | .654 | - | **.727** | 4.4 | .6 | .2 | .3 | 3.0 |
| 2014 | Ουάσινγκτον | 11 | 11 | **34.7** | .429 | - | .659 | 9.9 | 1.5 | .5 | 1.4 | **13.0** |
| 2015 | Ουάσινγκτον | 10 | 10 | 30.7 | .628 | - | .667 | 8.8 | **2.2** | **.6** | 1.1 | 12.4 |
| 2017 | Ουάσινγκτον | 13 | **13** | 31.5 | .505 | - | .611 | **11.0** | 1.8 | .4 | **1.5** | 8.1 |
| 2018 | Ουάσινγκτον | 6 | 6 | 26.7 | .558 | - | .571 | 6.3 | 1.0 | .0 | .3 | 8.7 |
| Σταδιοδρομία | 86 | 41 | 20.8 | .564 | - | .650 | 6.1 | .9 | .3 | .8 | 6.4 |

### Ευρωλίγκα

| Έτος | Ομάδα | GP | GS | MPG | FG% | 3P% | FT% | RPG | APG | SPG | BPG | PPG | PIR |
| --- | --- | --- | --- | --- | --- | --- | --- | --- | --- | --- | --- | --- | --- |
| 2006-07 | RheinEnergie Cologne | 14 | 14 | 27.7 | .594 | .500 | .667 | 5.6 | 1.2 | 1.1 | 1.1 | 10.4 | 12.6 |
| Σταδιοδρομία | 14 | 14 | 27.7 | .594 | .500 | .667 | 5.6 | 1.2 | 1.1 | 1.1 | 10.4 | 12.6 |

Παραπομπές
----------

1. ↑  *RealGM*. 145. Ανακτήθηκε στις 4  Απριλίου 2022.
2. ↑  Ανακτήθηκε στις 8  Ιανουαρίου 2022.
3. ↑  Ανακτήθηκε στις 6  Απριλίου 2022.
4. ↑  Magic Assign Marcin Gortat to NBA D-League
5. ↑  Magic Assign Marcin Gortat To Anaheim Arsenal Σφάλμα στο πρότυπο webarchive: Ελέγξτε την τιμή `|url=`. Empty.
6. ↑  NBA Development League: 2007-08 Transactions Σφάλμα στο πρότυπο webarchive: Ελέγξτε την τιμή `|url=`. Empty.
7. ↑  Magic 103, Wizards 83 - box score
8. ↑  «Magic rest starters, ride Redick, Gortat to blowout of Wizards». *ESPN.com*. 16 Απριλίου 2008.
9. ↑  Magic 109, Warriors 98 - box score
10. ↑  «Nelson gets hot in second half to carry Magic past Warriors». *ESPN.com*. 15 Δεκεμβρίου 2008.
11. ↑  «Magic to retain center Gortat». *ESPN.com*. 13 Ιουλίου 2009.
12. ↑  «Suns, Magic Complete Six-Player Trade». *NBA.com*. 18 Δεκεμβρίου 2010. Ανακτήθηκε στις 18 Δεκεμβρίου 2010.
13. ↑  «Wizards Acquire Gortat From Suns». *NBA.com*. Turner Sports Interactive, Inc. 25 Οκτωβρίου 2013. Ανακτήθηκε στις 25 Οκτωβρίου 2013.
14. ↑  «Notebook: Wizards 134, Raptors 129 (3OT)». Αρχειοθετήθηκε από το πρωτότυπο στις 11 Οκτωβρίου 2017. Ανακτήθηκε στις 22 Μαΐου 2019.
15. ↑  «Notebook: Wizards 102, Pacers 79». Αρχειοθετήθηκε από το πρωτότυπο στις 3 Οκτωβρίου 2018. Ανακτήθηκε στις 22 Μαΐου 2019.
16. ↑  Marcin Gortat is the 1st Wizards player with at...
17. ↑  «Gortat re-signs with Wizards for five years, $60 million». *NBA.com*. Turner Sports Interactive, Inc. 10 Ιουλίου 2014. Αρχειοθετήθηκε από το πρωτότυπο στις 14 Απριλίου 2016. Ανακτήθηκε στις 10 Ιουλίου 2014.
18. ↑  «Wizards Re-Sign Marcin Gortat». *NBA.com*. Turner Sports Interactive, Inc. 10 Ιουλίου 2014. Ανακτήθηκε στις 10 Ιουλίου 2014.
19. ↑  «Gortat, Westbrook named Players of the Week». Αρχειοθετήθηκε από το πρωτότυπο στις 9 Μαΐου 2017. Ανακτήθηκε στις 22 Μαΐου 2019.
20. ↑  «Wall scores 37 as Wizards rally to beat 76ers 116-108». Αρχειοθετήθηκε από το πρωτότυπο στις 11 Οκτωβρίου 2016. Ανακτήθηκε στις 22 Μαΐου 2019.
21. ↑  «L.A. Clippers Acquire Marcin Gortat». *NBA.com*. 26 Ιουνίου 2018. Ανακτήθηκε στις 26 Ιουνίου 2018.
22. ↑  «L.A. Clippers Waive Marcin Gortat». *NBA.com*. 7 Φεβρουαρίου 2019. Ανακτήθηκε στις 7 Φεβρουαρίου 2019.
23. ↑  «Αποσύρθηκε ο Μάρτσιν Γκόρτατ!». *Eurohoops*. 17 Φεβρουαρίου 2020. Ανακτήθηκε στις 4 Ιουνίου 2020.

Εξωτερικοί σύνδεσμοι
--------------------

* Στατιστικά σταδιοδρομίας και πληροφορίες παίκτη από το NBA.com, ή το Basketball-Reference.com Αρχειοθετήθηκε 2021-04-29 στο Wayback Machine.
* Προφίλ στο Euroleague.net


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Marcin Gortat  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2494152381762701950007

 |

 |

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |